Whiteread er kjent for sine skulpturer, som gjerne er avstøpninger av hverdagsgjenstander. Alt fra badekar, esker og skap til mer monumentale gjenstander som oppholdsrom og bygninger. Karakteristisk for arbeidene er det «negative rommet» (engelsk: «negative space»). Verket er ikke en avstøpning av en gjenstand, men av det tomme rommet inne i eller under gjenstanden.